BPP โชว์งบไตรมาส 3 กำไรแตะ 597 ลบ. ดัน 9 เดือนโตทะลุ 2.75 พันลบ.
BPP โชว์งบไตรมาส 3 กำไรแตะ 597 ลบ.หนุน 9 เดือนโตทะลุ 2.75 พันลบ. จากปีก่อน 2.5 พันลบ. เหตุรายได้ขายไฟเพิ่ม
BPP โชว์งบไตรมาส 3 กำไรแตะ 597 ลบ.หนุน 9 เดือนโตทะลุ 2.75 พันลบ. เหตุรายได้ขายไฟเพิ่ม
11 พ.ย. 2564

บริษัท บ้านปู เพาเวอร์ จำกัด (มหาชน) หรือ BPP รายงานผลการดำเนินงานไตรมาส 3 ปี 2564 สิ้นสุดวันที่ 30 กันยายน 2564 ดังนี้

โดยในไตรมาส 3 ปี 2564 กลุ่มบริษัทฯมีกำไรสุทธิจำนวน 597 ล้านบาท ลดลง 248 ล้านบาท หรือร้อยละ 29 เมื่อเทียบกับไตรมาสเดียวกันของปีก่อน สาเหตุหลักมาจากการรับรู้ส่วนแบ่งกำไรที่ลดลงของโรงไฟฟ้า BLCP จากการรับรู้รายการภาษีเงินได้รอตัดบัญชี และผลกระทบจากอัตราแลกเปลี่ยนที่ยังไม่เกิดขึ้นจริง และการรับรู้ส่วนแบ่งกำไรที่ลดลงของโรงไฟฟ้า SLG ซึ่งอยู่ในช่วงเริ่มต้นของการเดินเครื่องเชิงพาณิชย์ กอปรกับการเผชิญกับต้นทุนถ่านหินในระดับสูง รวมทั้งการลดลงในปริมาณการขายไฟของโรงไฟฟ้าพลังงานความร้อนร่วมในสาธารณรัฐประชาชนจีนจากการปรับโหมดการเดินเครื่องให้สอดคล้องกับความต้องการของลูกค้าและต้นทุนถ่านหินที่สูงขึ้น
อย่างไรก็ตามไตรมาส 3 ปี 2564 รายได้จากการขายอยู่ที่ 1,048 ล้านบาท เพิ่มขึ้น 76 ล้านบาท คิดเป็นร้อยละ 8 เมื่อเทียบกับไตรมาสเดียวกันของปีก่อน จากการเพิ่มขึ้นของรายได้ค่าขายไอน้ำและอื่น ๆ และเป็นผลจากจากอัตราแลกเปลี่ยน ของเงินสกุลบาทต่อเงินสกุลหยวนที่อ่อนค่าลงสำหรับโรงไฟฟ้าพลังความร้อนร่วมในสาธารณรัฐประชาชนจีน